Սոլլի

Չհվե Չին Րի (, , առավել հայտնի է որպես Սոլլի), հարավկորեացի երգչուհի, դերասանուհի և մոդել։ Հարավկորեական F(x) խմբի նախկին անդամ։

2015 թվականի օգոստոսի 7-ին (ընդմիջումից մեկ տարի անց) հայտարարվել է, որ Սոլլին պաշտոնապես լքել է խումբը, որպեսզի շարունակի իր դերասանական կարիերան և Սոլլին շարունակելու է մնալ SM Entertainment գործակալությունում արդեն որպես դերասանուհի։

Կենսագրություն

Վաղ կյանք 
Սոլլին ծնվել է 1994 թվականի մարտի 29-ին, Հարավային Կորեայի Պուսան քաղաքում։ Ի ծնե նրա անունը Չհվե Չին Րի է, ինչը կորեերենից թարգմանաբար նշանակում է «ճշմարտություն»։ Ընտանիքում չորրորդ երեխան է, ունի երեք եղբայր։ Վաղ տարիքից հաճախել է դերասանական դպրոց։

Սոլլին առաջին անգամ Սեուլ է գնացել 2004 թվականին, երբ սովորել է չորրորդ դասարանում։ 2005 թվականին նա սկսել է իր դերասանական կարիերան SBS Seodong դրամատիկական դորամայում՝ խաղալով երիտասարդ արքայադուստր Սոնհվա Սիլայի դերը։

Ավելի ուշ նա այցելել է SM Entertainment, որում երգել է S. E. S. երգը։

Տեղափոխվել է հանրակացարան Թեյոնի և Թիֆանի Հվանգի հետ։ Նա շարունակել է մնալ այնտեղ մինչև Girls' Generation-ի դեբյուտը։

Սոլլին հաճախել է Jungbu (중부초등학교) տարրական դպրոցը՝ Պուսանում, Սեուլի տարրական դպրոցը Չհոնդամում, իսկ հետո հաճախել է Չունգդամա (청담중학교) միջնակարգ դպրոցը։ Ավարտել է Սեուլի կատարողական արվեստի դպրոցը։

2009-2015: Գործունեությունը F(x) խմբում 

2009 թվականի սեպտեմբերի 5-ին Սոլլին իր նորամուտն է նշել F(x) խմբի կազմում «La Cha Ta» սինգլով։ 2013 թվականին Սալլին և խմբի իր գործընկեր Կրիստալը դարձել են Etude House դիմահարդարման ապրանքանիշի նոր դեմքերը։

2014 թվականին Red Light փրոմոուշենի ամենաթեժ պահին Սոլլին հանկարծակի ընդհատել է իր գործունեությունը կորեական զվարճանքի ինդուստրիայում, պատճառաբանելով, որ բարոյապես և ֆիզիկապես հյուծվել է՝ նրա մասին տարածվող անընդհատ չար մեկնաբանությունների և կեղծ լուրերի պատճառով։ Նրա ընդմիջումը պաշտոնապես հայտարարվել է 2014 թվականի հուլիսի 24-ին։ 2015 թվականի օգոստոսին հայտարարվեց, որ Սոլլին պաշտոնապես լքել է խումբը, սակայն մնացել է SM Entertainment գործակալությունում։

2016-2019: Դերասանական և սոլո գործունեություն 

Սոլլին սկսել է պրոֆեսիոնալ ներկայանալ 11 տարեկան հասակում, երբ ընտրվել է երիտասարդ արքայադուստր Սոնհվու Սիլլայի «Seodong» հեռուստատեսային դորամայում։ Նա շարունակել է ներկայանալ երկրորդական դերերով հեռուստատեսային դորամաներում և ֆիլմերում, ինչպիսիք են «Vacation» (2006), «Punch Lady» (2007), «The Flower Girl is Here» (2007) և «BABO» (2008)։

2012 թվականի օգոստոսին Սոլլին նկարահանվել է «Գեղեցիկ դու» ֆիլմում, որը հիմնված է Hanazakari no Kimitachie-ի ճապոնական մանգայի հիման վրա։ Դրամատիկ սերիալը հեռարձակվել է 2012 թվականի օգոստոսի 15-ին SBS-ում։ Սոլլին կատարել է Ռու Ջե Հիի դերը։ Դերին պատչաստվելու համար նա կտրել է իր մազերը 60 սմ-ը։

2014 թվականի օգոստոսին նա հայտնվել է The Pirates արկածային ֆիլմում՝ Սոն Ե Չժինի և Քիմ Նամ Գիլի հետ միասին։ Ավելի ուշ նա նկարահանվել է Fashion King կատակերգություն ֆիլմում։ 2017 թվականին Սոլլին գլխավոր դեր է խաղացել Քիմ Սու Հյոնի հետ «Real» ֆիլմում։

Երեք տարվա ընդմիջումից հետո Սոլլին իր երաժշտական կարիերան վերսկսել է 2018 թվականին «Dayfly» սինգլով։

Անձնական կյանք 

2013 թվականի սեպտեմբերից մինչև 2017 թվականի մարտը հանդիպել է Dynamic Duo խմբի Choiza-ի հետ։ 2017 թվականի մարտի 6-ին զույգը հայտարարել է հարաբերությունների խզման մասին։

2017 թվականի մայիսի 10-ին հաստատվել է, որ Սոլլին հանդիպում է հայտնի բրենդի կրեատիվ տնօրեն Քիմ Մին Ջոնի հետ։ Այս տարվա հուլիսի 10-ին հայտնի դարձավ, որ զույգը բաժանվել է հարաբերություններ սկսելուց 4 ամիս հետո։

Քննադատություն 

2019 թվականի հուլիսին Սոլլին հայտարարել է, որ ինքը No Bra շարժման կողմնակից է։ Նա նախկինում սոցիալական ցանցերում հրապարակումներ էր անում այն մասին, որ կրծկալ չի կրում։ 2019 թվականի սեպտեմբերին՝ նրա մահից մեկ ամիս առաջ, Սոլլիի կուրծքը պատահաբար ցուցադրվել է սոցիալական ցանցերում ուղիղ եթերի ժամանակ, ինչը բացասական արձագանք է առաջացրել։

Մահ 
Հոկտեմբերի 14-ին, ժամը 15:21-ին, Սոլլիին մահացած են գտել Սեուլից հարավ գտնվող իր տանը։ Նրա մենեջերը գնացել է Սոլլիի տուն այն պատճառով, որ չի կարողացել նրան զանգահարել նախորդ օրվա ժամը 18։30-ից։ Ավելի ուշ հայտնի է դարձել, որ երգչուհուն գտել են կախված՝ իր տան երկրորդ հարկում։ Ոստիկանությունը հանցագործության ոչ մի հետք չի գտել և եկել է այն եզրակացության, որ մահվան պատճառը ինքնասպանությունն է, սակայն երգչուհին մահվանից առաջ գրություն չի թողել։

Սկավառակագրություն

Ֆիլմագրություն

Ֆիլմեր

Դորամաներ

Ժամանցային շոուներ

Մրցանակներ և նոմինացիաներ

Ծանոթագրություններ

Արտաքին հղումներ 

 
 

Հարավկորեացի երգչուհիներ
Հարավկորեացի դերասանուհիներ
Մոդելներ այբբենական կարգով
Հարավկորեացի մոդելներ
Ինքնասպան երաժիշտներ
Հարավկորեացի կինոդերասանուհիներ
Հարավկորեացի հեռուստատեսային դերասանուհիներ